बीजिंग बोला- हमारा गुब्बारा अमेरिका में दिखने को तूल न दें; आपके 10 बैलून हमारे यहां आए
Chinese Balloon Controversy; US-China Tension Escalates Over Balloon Incident  चीन के कथित स्पाय बैलून (जासूसी गुब्बारे) के अमेरिका में घुसने का मामला दोनों देशों में तल्खी बढ़ा रहा है। अमेरिका ने पिछले दिनों इस बैलून को मार गिराया था।
अमेरिका में चीन का कथित स्पाई बैलून घुसने के मामले में दोनों देशों के बीच तल्खी बढ़ गई है। अमेरिका ने 5 फरवरी को चीनी बैलून मार गिराया था और इसका मलबा भी चीन को लौटाने से इनकार कर दिया था। इसके बाद चीन भड़क गया है। चीनी विदेश मंत्रालय ने कहा- किसी भी बैलून का दूसरे देश में घुस जाना नॉर्मल बात है। 2022 से अब तक 10 अमेरिकी गुब्बारे चीन में घुस चुके हैं।
बैलून के जरिए जासूसी करने के अमेरिका के आरोपों पर चीन के विदेश मंत्रालय ने सोमवार को जवाब दिया। चीनी फॉरेन मिनिस्ट्री के स्पोक्सपर्सन वांग वेनबिन ने कहा- ऐसी चीजें होती रहती हैं। अगर अमेरिका इसे गैरमामूली मानता है, तो वो खुद भी तो यही काम करता है। पिछले साल से अब तक 10 बार हमारे देश में घुसने वाले अमेरिकी बैलूनों ने हमारी सरकार से कोई अप्रूवल नहीं लिया था।
न्यूज एजेंसी AFP की रिपोर्ट के मुताबिक, चीन के इन आरोपों के जवाब में सोमवार को व्हाइट हाउस ने कहा कि अमेरिका ने चीन में कभी भी कोई बैलून नहीं भेजा है।
चीन का दावा- बैलून का जासूसी से कोई ताल्लुक नहीं
चीन लगातार इस बात पर जोर दे रहा है कि अमेरिका ने अपने हवाई क्षेत्र में जो बैलून मार गिराया था, वो असल में सिविलियन पर्पज का बैलून था और उसका जासूसी से कोई ताल्लुक नहीं था। वांग ने आगे कहा- अगर आपको इस बारे में ज्यादा जानकारी चाहिए तो सवाल अमेरिका से करने चाहिए, चीन से नहीं।
अमेरिका-कनाडा में नजर आए चार फ्लाइंग ऑब्जेक्ट्स
ग्राफिक में देखें, पिछले एक हफ्ते में अमेरिका और कनाडा में नजर आने वाले चारों फ्लाइंग ऑब्जेक्ट्स की लोकेशन...
अमेरिकन एयरफोर्स के अफसर ने दी एलियंस की थ्योरी 
एक अमेरिकी एयर फोर्स अफसर ने कहा- एलियंस की मौजूदगी को नजरअंदाज नहीं किया जा सकता। एलियंस या किसी और वस्तु के होने की संभावना को खारिज नहीं किया जा सकता है। सेना जांच कर रही है कि स्पाई बैलून के अलावा जो 3 फ्लाइंग ऑब्जेक्ट दिखे हैं वो कहां से आए। इंटेलिजेंस एजेंसीज जांच कर रही हैं। देखते हैं, वो किस नतीजे तक पहुंचती हैं।
न्यूयॉर्क टाइम्स से बातचीत में इस अफसर ने कहा- हमारे सामने दो सवाल हैं। पहला- ये फ्लाइंग ऑब्जेक्ट हकीकत में क्या हैं? दूसरा- अचानक ऐसा क्या हुआ कि ये अमेरिका में बड़ी तादाद में नजर आने लगे।
चीन के स्पाई बैलून पर अमेरिका के एक्शन और उससे जुड़ी इन खबरों से भी गुजर जाइए...
चीन के जासूसी बैलून पर अमेरिका की स्ट्राइक:बाइडेन ने फाइटर पायलट्स को बधाई दी; चीन बोला- हमारे पास भी एक्शन का हक
स्पाई बैलून 28 जनवरी को अमेरिकी एयरपोर्ट जोन में दाखिल होते हुए देखा गया था। 2 फरवरी को ये मोटांना क्षेत्र में उड़ता दिखा था। यह न्यूक्लियर मिसाइल क्षेत्र है। सेना को शक था कि बैलून जासूसी कर रहा है। इसी वजह से उस पर नजर रखी जा रही थी। अमेरिकी इंटेलिजेंस एजेंसी ने दावा किया था कि स्पाई बैलून के जरिए चीन दुनियाभर के देशों की मिलिट्री साइट्स पर नजर रख रहा है। एजेंसी के मुताबिक, चीन ने ऐसे गुब्बारों के जरिए जिन देशों की जासूसी कराई, उनमें भारत भी शामिल है। पढ़ें पूरी खबर...
चीन ने भारत में भी भेजा था गुब्बारा हथियार:अमेरिका को डर- परमाणु हमले के लिए खुफिया टेस्टिंग कर रहा चीन
चीन से 12 हजार किलोमीटर दूर, जमीन से 24 किलोमीटर ऊपर अमेरिकी क्षेत्र में चीनी गुब्बारा क्या करने गया था? चीन का कहना है कि ये मौसम की जानकारी जुटा रहा था। अमेरिकी रक्षा मंत्रालय पेंटागन ने चीन के इस दावे को नकार दिया है। पूरी खबर पढ़ें...
चीन ने पांच महाद्वीप में 12 देशों की जासूसी की: दुनियाभर के सैनिक ठिकानों पर स्पाई बैलून भेजे; इनमें भारत भी शामिल
पिछले दिनों अमेरिका में मार गिराया गया चीनी बैलून दरअसल उसके जासूसी कार्यक्रम का हिस्सा है। अमेरिकी इंटेलिजेंस एजेंसी ने बुधवार को दावा किया कि स्पाई बैलून के जरिए चीन दुनियाभर के देशों की मिलिट्री साइट्स पर नजर रख रहा है। पिछले कई साल से चीन ऐसा कर रहा है और वह अब तक पांच महाद्वीप के 12 देशों में इसी तरह के बैलून भेजकर खुफिया जानकारी जुटा चुका है। पूरी खबर पढ़ें...